stanford-oval/wikipedia huggingface dataset:
גוף האדם
מערכות בגוף האדם > מערכת השלד ומערכת השרירים

פעולתן המשותפת של מערכת השלד ושל מערכת השרירים תומכת בגוף ומניעה אותו. מערכת השלד כוללת את עצמות האדם ואת מפרקיו. השלד תומך באיברים הפנימיים ומגן עליהם וכן מספק נקודות מאחז ומשען לשרירים. מערכת השלד שומרת על רמות מקיימות חיים של מינרלים, של משק הסידן ומשק הזרחן בנוזל החוץ-תאי. במח העצם נוצרים תאי הדם.
מערכת השרירים, המהווה קרוב למחצית ממשקל הגוף, מניעה את גוף האדם. המערכת נשלטת על ידי מערכת העצבים, אולם למספר שרירים, כגון אלו המניעים את הלב, יכולת פעולה אוטונומית.
מערכות בגוף האדם > מערכת העצבים והמערכת האנדוקרינית

תפקודם המשותף של איברי הגוף ומערכותיו תלוי ביכולת התיאום ביניהם ובוויסות פעולותיהם. על הצורך החיוני הזה עונות מערכת העצבים והמערכת האנדוקרינית, המקשרות בין האיברים והמערכות, יוצרות את האינטגרציה הנדרשת ושולטות בפעולתם.
מערכת העצבים פועלת ליצירת דחפים עצביים, העברתם ממקום למקום ופירוש משמעותם. הודות לשימוש בדחפים עצביים, יכולה מערכת העצבים לפעול במהירות רבה. המערכת קולטת גירויים שונים ומעבירה את רשמיהם למערכת העצבים המרכזית. שם מפורשים הגירויים ומתוכננת תגובה על פי הצורך. דחפים עצביים יכולים להפעיל שרירים או לגרום לבלוטות להפריש את תכולתן.
המערכת האנדוקרינית פועלת באמצעות הורמונים המופרשים לתוך זרם הדם ונעים עמו עד איברי המטרה. פעולתה איטית יותר מזו של מערכת העצבים אך השפעתה ארוכת טווח הרבה יותר. הורמונים הם המווסתים העיקריים של גדילה ורבייה ושל מנגנונים הומאוסטטיים חשובים כגון חילוף חומרים, מאזן בסיס-חומצה ומאזן מים ואלקטרוליטים.
מערכות בגוף האדם > מערכת הלב וכלי הדם, מערכת הלימפה ומערכת החיסון

על מנת שכל תאי הגוף יוכלו להפיק תועלת מפעולותיהן של מערכות הגוף, פועלות מערכת הלב וכלי הדם ומערכת הלימפה כרשת צינורות המובילה חומרים אל התאים ומהם. כך, למשל, חומרי מזון מובלים ממערכת העיכול אל התאים, פחמן דו-חמצני מובל מהתאים לסילוק מהגוף דרך מערכת הנשימה והכליות, חמצן מובל מהריאות אל תאי הגוף, הורמונים של המערכת האנדוקרינית מובלים ממקום הפרשתם אל איברי המטרה שלהם ונוגדנים. נוזלי מערכת ההובלה והנוזל הבין תאי מכילים תמיסות מתריסות (תמיסות בופר), הבולמות שינויים בריכוז יוני המימן (הידרוניום) וההידרוקסיל וכך משמרות pH יציב של נוזלי הגוף, כחלק מוויסות ההומיאוסטזיס.
מערכת החיסון, המגנה על הגוף מפני פלישה של מיקרואורגניזמים פתוגניים וכן מפני רעלנים והתפתחות סרטן, פועלת מתוך מערכת ההובלה.
מערכות בגוף האדם > מערכת העיכול, מערכת השתן ומערכת הנשימה

מערכת העיכול, מערכת השתן ומערכת הנשימה פועלות ליצירת סביבה מקיימת חיים לתאי הגוף ולשמירה עליה. מערכות גוף אלו קולטות חומרים חיוניים מהסביבה (מזון וחמצן), מפרקות ומעבדות את החומרים עד הגעתם למצב זמין לתאי הגוף, ומסלקות את הפסולת הנותרת אחרי צריכת הנוטריינטים על ידי התאים. בנוסף לאספקת מזון ופינוי פסולת (חנקנית ברובה), פועלות המערכות לשמירה על תנאים אחרים לקיום התאים – שמירה על כמות מים נאותה בגוף ועל רמות מתאימות של אלקטרוליטים וחומרים אורגניים. המערכות גם שומרות על רמת החומציות של הנוזל החוץ-תאי ומווסתות אותה.
מערכות בגוף האדם > מערכת הרבייה

מערכת הרבייה שונה בתפקידה ממערכות הגוף האחרות. בעוד אלה האחרונות פועלות לטובת הישרדות האדם היחיד, פועלות במשותף מערכת הרבייה של האישה ומערכת הרבייה של הגבר לטובת הישרדות הקוד הגנטי של האדם, על ידי העמדת צאצאים. מערכת המין של הגבר יוצרת נוזל זרע ומעבירה אותו לתוך מערכת המין של האישה, ומערכת המין של האישה מפתחת ביצית ומאפשרת את מפגשה עם תאי זרע. המערכת הנשית תומכת בהתפתחות העובר באמצעות אספקת תנאים מתאימים ברחם ואספקת מזון דרך חבל הטבור, ולאחר הולדתו גם מזינה את התינוק על ידי אספקת חלב באמצעות השדיים.
מערכות בגוף האדם > מערכות גוף משניות וסיווגים על פי חלוקות אחרות

בנוסף למערכות הגוף העיקריות שפורטו, ניתן לסווג גם מערכות נוספות של הגוף על פי הגדרת תפקידן, שהוא בדרך כלל צר יותר משל המערכות העיקריות. כך, למשל, מערכת הראייה או מערכת דרכי המרה.
קיימות גם חלוקות אחרות של איברי הגוף על פי פעולתם, למשל "מערכת ההפרשה החיצונית", הכוללת איברים הקשורים להפרשת צואה, שתן, זיעה ופחמן דו-חמצני – איברים שבחלוקה הרגילה משויכים למערכת העיכול, מערכת השתן, מערכת הכסות ומערכת הנשימה, בהתאמה.
חללים בגוף האדם

חללים בגוף האדם הם אזורים המוגדרים על ידי רקמות קשות ורכות. החללים מלאים בנוזל ובאיברים, ועטופים ברקמת חיבור הנקראת "מזותליום" (mesothelium), שהתפתחה משכבת הנבט מזודרם. המזותליום מאפשר לאיברים שבתוכו, המחוברים זה לזה והנסמכים זה על זה, לנוע בחופשיות בתוך החלל.
חללי הגוף מחולקים לחללים קדמיים ואחוריים. החללים האחוריים הם חלל הגולגולת ותעלת השדרה, והחללים הקדמיים הם חלל בית החזה, חלל הבטן וחלל האגן.
חלל הגולגולת מוגדר על ידי הגולגולת ועטוף בקרומי המוח. הגולגולת מכילה את המוח, את העיניים ואת האוזניים.
תעלת השדרה מוגדרת על ידי נקבי החוליות, הרצועה הצהובה והרצועה האורכית האחורית. היא מכילה את חוט השדרה, העטוף גם הוא בקרומי מוח.
חלל בית החזה נמצא בבית החזה, דהיינו, גבולותיו הם כלוב הצלעות והסרעפת. חלל בית החזה מחולק לשלושה חללים משניים: בצדדיו נמצאים חללי הָאֶדֶר הימני והשמאלי, המכילים כל אחד ריאה עטופה בקרום הנקרא "אדר" (pleura); במרכז בית החזה חלל הנקרא בֵּינָה (mediastinum), אשר עטוף ברקמת חיבור סיבית. הבינה מכילה את הלב, את קנה הנשימה והסמפונות הראשיים, את הוושט, את התימוס, את אבי העורקים של החזה ואת הווריד הנבוב העליון והתחתון.
חלל הבטן נמשך מהגבול התחתון של חלל בית החזה ועד הגבול העליון של חלל האגן. חלל הבטן מכיל רבים מאיברי הגוף: את הכבד וכיס המרה, את הקיבה והמעיים, את הלבלב ואת הטחול. את החלל עוטף קרום הנקרא "צפק" (peritoneum).
חלל האגן הוא חלקו התחתון של חלל הבטן. גם איבריו עטופים על ידי הצפק. החלל מוגדר מסביב על ידי עצמות האגן ומכיל את שלפוחית השתן, את איברי הרבייה ואת חלקו התחתון של המעי הגס והחלחולת.
חללים בגוף האדם > רקמת חיבור

במרץ 2018 פורסם בכתב העת Scientific Reports שחוקרים גילו איבר חדש בגוף האדם שמתואר כרשת תלת-ממדית של רקמת חיבור בין חללים מלאי מים. הרשת עשויה מקולגן ואלסטין ובתוכה נוזל. רקמה זו נמצאת בין שתי הריאות ובתוכן, על העור, במערכת העיכול ובעורקים. לדעת החוקרים רשת זו עשויה לתפקד כבולם זעזועים בגוף האדם. בנוסף היא משמשת כשער לנוזלים שנכנסים למערכת הלימפה, ולכן היא עלולה להפיץ מחלות בתוך הגוף, וגם לסייע בהתפתחות של גרורות סרטניות.
אזורים בגוף האדם > הראש

הראש הוא חלקו העליון של גוף האדם. בתוך חלל הגולגולת שבראש נמצא המוח, וכן מצויים בראש החושים המיוחדים של האדם, הכוללים את העיניים לראייה, האוזניים לשמיעה, האף להרחה והלשון לטעם. בראש נמצאים גם פתחים המובילים למערכת הנשימה ולמערכת העיכול, הנחיריים והפה. מערכות שרירים בראש משמשות ללעיסת מזון, ליצירת הבעות פנים ולדיבור. הראש מכוסה בשיער רב לעומת שאר הגוף, שבדרך כלל אינו מכוסה שיער או שיש בו שיער דליל מאוד.
אזורים בגוף האדם > הצוואר

הצוואר מחבר בין הגולגולת לגוף. בצוואר עוברים מספר מבנים אנטומיים חשובים, ובהם עמוד השדרה שמחזיק את הגולגולת בעזרת החוליה הראשונה (C1), הוושט, שמאפשר את מעבר המזון מהפה אל מערכת העיכול, קנה הנשימה, זוג העורקים התרדמניים וזוג ורידים צוואריים. בתוך הצוואר נמצאים בלוטת התריס ובלוטות מצד בלוטת התריס של המערכת האנדוקרינית, וכן בית הקול, הכולל את שפתות הקול ("מיתרי הקול").
בצוואר נמצאים מספר שרירים שתפקידם העיקרי הוא החזקת הצוואר והראש והנעתם, ומקלעות עצבים המעצבבות את הצוואר, את חלקו האחורי של הראש ואת הגפה העליונה.
אזורים בגוף האדם > הגו

הגו הוא חלק הגוף שאינו כולל את הגפיים ואת הראש. בגו נכללים החזה והבטן. הגב, בהיותו חלקם האחורי של החזה והבטן, נכלל אף הוא בגו.
הגו מכיל את חלל בית החזה, את חלל הבטן ואת חלל האגן. בגו נמצאים האיברים החיוניים ביותר בגוף האדם, למעט המוח. בחלקו העליון נמצא בית החזה, שבו נמצאים הלב והריאות, המוגנים על ידי קשת הצלעות. בבטן נמצאים רוב איברי מערכת העיכול, איברי מערכת השתן ואיברי מערכת הרבייה. בחלקו התחתון של הגו נמצאים פתחים שחלקם משמשים להפרשת פסולת מהגוף, חלקם לרבייה ולחלקם תפקיד בשתי הפעולות.
אזורים בגוף האדם > הגפיים

הגפיים נועדו לתמוך ביציבתו של האדם ולאפשר לו לבצע מטלות שונות.
אזורים בגוף האדם > הגפיים > הגפיים העליונות

ידיים הן הגפיים העליונות, הנמשכות מהכתפיים ועד קצות האצבעות. הן מתחברות לגו דרך עצם השכם, כחלק ממפרקי חגורת הכתף, ומורכבות מזרוע, אמה וכף יד ואצבעות. עיקר תפקידן של הידיים הוא בדיקה על ידי מישוש ותמרון של עצמים במרחב בעזרת אחיזה. הן משמשות להגשת מזון לפה, לטיפוח עצמי או הדדי, להפעלת כלים, כמכשיר תקשורת בין-אישית, לנשיאת חפצים ואף ככלי נשק.
אזורים בגוף האדם > הגפיים > הגפיים התחתונות

הרגליים הן הגפיים התחתונות, הנמשכות מן האגן ועד כפות הרגליים. אורכן כמחצית אורך הגוף כולו ומשקלן קרוב לחצי משקל הגוף (מרכז הכובד נמצא באזור המותניים). החלקים העיקריים ברגליים: ירכיים, ברכיים, שוקיים וכפות רגליים. רגליים משמשות לעמידה זקופה ולהנעת הגוף ממקום למקום, בהליכה, ריצה או קפיצה.
התפתחות

התפתחות גוף האדם היא תוצאה של תהליכים התפתחותיים מתמשכים המתרחשים בגוף האדם במשך כל ימי חייו, מרגע ההפריה ועד רגע המיתה. התפתחות גוף האדם מכוונת על ידי הגנום והשפעות סביבתיות. התפתחות גוף האדם נחקרת בתחום הביולוגיה ההתפתחותית, ענף בביולוגיה העוסק בחקר ההתפתחות הביולוגית של כלל היצורים החיים מרגע היווצרם ועד לרגע מותם וכן ברפואה.
מונים שמונה תקופות ותקופות גישור התפתחותיות בחיי גוף האדם:
טרום לידה – התפתחות משלב ההפריה ועד ליציאה לאוויר העולם. בשלב זה מכונה האדם עובר.
ינקות – התפתחות לקראת חיים עצמאיים בלתי תלותיים. בשלב זה מכונה תינוק.
ילדות – התפתחות גופנית ונפשית לקראת חיים בוגרים. בשלב זה מכונה ילד.
התבגרות – תקופת גישור בה מתרחשים התפתחות מערכת הרבייה יחד עם צמצום התלות בהורים. בשלב זה מכונה מתבגר.
בגרות – עיקר חייו של האדם, תקופה בה הוא מקים משפחה ומפרנס את עצמו ומשפחתו, תקופה זו מסתיימת עם גיל המעבר. בשלב זה מכונה בוגר.
גיל המעבר – תקופת גישור בין הבגרות לבין ההזדקנות בה מתרחשים שינויים במערכת הרבייה.
הזדקנות – תהליך בלאי ביולוגי. בשלב זה מכונה מבוגר.
זִקנה – טווח הגילאים הסמוך לסיום מחזור החיים של האדם הממוצע. בשלב זה מכונה זקן או קשיש.
לאדם יש תוחלת חיים של 63 שנים בממוצע העולמי. באדם החי כ־70 שנה (תוחלת החיים הממוצעת לערך במדינות מפותחות) מתרחשים כל תהליכי ההתפתחות, וחייו מסתיימים במוות, לעיתים כתוצאה מניוון הגוף בשלבים ההתפתחותיים המאוחרים. ככל שהאדם נפטר מוקדם יותר מסביבות גיל הזקנה (65), תהליכי ההתפתחות או הבלאי נקטעים באיבם, עם המוות.
ראו גם

אדם
אמבריולוגיה
לקריאה נוספת

ביל ברייסון, הגוף - מדריך למשתמשים, כנרת זמורה-ביתן דביר, 2021.
הערות שוליים

↑  מעריכים שמספרם הוא בין עשרה טריליונים ל מאה טריליונים (‎10×1012‎ - ‎100×1012‎). ‏ask yahoo על פי פרופ' ישעיהו ליבוביץ, "התפתחות ותורשה", עמ' 42, מספר התאים בגופו של אדם הוא בסדר גודל של מאה טריליונים
↑  Thibodeau GA, Patton KT. Anatomy & Physiology, 2nd Ed., Mosby-Year Book, 1993, p. 37
↑  פעמים רבות משתמשים במילה משקל במקום מסה.
↑  נתונים לגבר ממוצע במשקל 65 קילוגרם. מתוך: יחיאל קארל גוגנהיים, תזונת האדם, הוצאת ספרים ע"ש י"ל מאגנס, ירושלים תשס"ב, מהדורה רביעית, עמוד 3
↑  ג'ייסי פורטין, ניו יורק טיימס, חוקרים טוענים: התגלה איבר חדש בגוף האדם, באתר הארץ, 1 באפריל 2018
↑  מערכת אתר הידען, ‏המאבק הסתיים: הגורמים המפענחים את הגנום האנושי מתאחדים, באתר "הידען", 22 ביוני 2000
↑  ראו: ד"ר יעקב ברמץ, הבשלה והמעבר מהגן לבית הספר באתר "טבעלייף"
↑  על פי להתבגר בגוף ובנפש באתר המרכז לטכנולוגיה חינוכית
| סממנים חיצוניים בגוף האדם |
| --- | --- | --- |
| ראש וצוואר | קרקפת • פנים • מצח • רקה • עצם הרקה • עין • אוזן • תנוך • לחי • אף • פה • שפתיים • לשון • שיניים  • סנטר • גרגרת • עורף • גרון |  |
| גו | בית החזה • בית השחי • שדיים • פטמה • בטן • טבור • אגן • מותן • פות • פין • אשכים • גב • פי הטבעת |  |
| יד | כתף • זרוע • מרפק • אמה • שורש כף היד • כף יד • אצבעות (אגודל, אצבע מורה, אמה, קמיצה, זרת) • ציפורניים |  |
| רגל | עכוז • ירך • ברך • שוק • קרסול • כף רגל • סוליה (עקב, קשת, כרית) • אצבעות כף הרגל (בוהן) |  |
| עור | שיער • שיער פנים • ריסים • גבות • שער הערווה |  |
פורטל גוף האדם
| --- | --- |
בקרת זהויות :  NLI: 987007282669105171  BnF: cb11931793g (data)  HDS: 016307  LCCN: sh85015222  LNB: 000077117  NARA: 10675316  NDL: 00574823  NKC: ph122345  TA98: A01.0.00.000
המחלקה השלישית בלשכת הוד מעלת הקיסר

| --- | --- |


מטה המחלקה השלישית על גדות הפונטנקה, בסנקט פטרבורג
 מידע כללי
 מדינה:  האימפריה הרוסית 
 תחום שיפוט:  האימפריה הרוסית האימפריה הרוסית
 משרד אחראי:  לשכת קיסר רוסיה
 תאריך הקמה:  25 ביוני 1826
 סוכנות קודמת:  משרד המשטרה
 תאריך פירוק:  8 באוגוסט 1880
 סוכנות מחליפה:  מחלקת המשטרה   אוכרנה
 מטה מרכזי:  גדות הפונטנקה, סנקט פטרבורג
 קואורדינטות:  59°56′12″N 30°20′35″E﻿ / ﻿59.9366°N 30.3431°E﻿ / 59.9366; 30.3431
 he
 
המחלקה השלישית בלשכת הוד מעלת הקיסר (ברוסית: Третье отделение Собственной Его Императорского Величества канцелярии) הוא שמה של מחלקה וגוף עיקרי לשיטור פוליטי באימפריה הרוסית בתקופת שלטונם של ניקולאי הראשון ואלכסנדר השני (בשנים 1826–1880).
המחלקה הוקמה על בסיס משרד המשטרה של האימפריה הרוסית והייתה גוף לפיקוח פוליטי ובילוש ומשטרה חשאית למעשה שהייתה אחראית לניהול הז'נדרמריה הרוסית עד שנת 1880, עת פורקה המחלקה ותפקידיה הועברו לידי מחלקת המשטרה והאוכרנה.
רקע

המחלקה השלישית לא הייתה גוף המשטרה החשאית הראשון ברוסיה, קדמו לו משמר האופריצ'נינה של איוואן האיום, הלשכה החשאית (Тайная канцелярия) בתקופת פיוטר הגדול ויקטרינה הראשונה; הלשכה לעניינים חשאיים (Канцелярия тайных розыскных дел) מתקופת יליזבטה פטרובנה ואנה יוהאנובנה; "המשלחת החשאית" (Тайная экспедиция) מתקופת שלטונם של יקטרינה הגדולה ופאבל הראשון והלשכה המיוחדת של משרד המשטרה (Особая канцелярия) בתקופת אלכסנדר הראשון.
היסטוריה

לאחר פרוץ מרד הדקבריסטים ועלייתו לשלטון של ניקולאי הראשון הלשכה הקיסרית פוצלה למחלקות שלכל אחת מהן יועד תפקיד, ביניהן הייתה גם המחלקה השלישית בראשות הרוזן אלכסנדר בנקנדורף. למחלקה הוענקו תפקידי ביטחון המדינה ומניעת חתרנות.
ב-25 ביוני 1826 קיסר רוסיה ניקולאי הראשון חתם על צו להקמת מפקד הז'נדרמים ובראשו העמיד את הגנרל-אדיוטאנט והרוזן אלכסנדר בנקנדורף שהוטל עליו לפקד על הז'נדרמריה הרוסית, לאחר שבנקנדורף ניסה להזהיר את אלכסנדר הראשון מפרוץ מרד הדקבריסטים לכן ניקולאי הראשון ראה בו מפקד מעולה שיוכל לנהל את המשטרה החשאית. בצו קיסרי מיולי 1826 הלשכה המיוחדת במשרד הפנים הרוסי שהוקמה על ידי אלכסנדר הראשון, הפכה לגוף עצמאי בשם "המחלקה השלישית בלשכת הוד מעלת הקיסר (Третьего Отделения Собственной Е. И. В. канцелярии), כך המשטרה החשאית ויחידות הז'נדרמים הפכו לגוף אחד עד שנת 1829. בנקנדורף ניהל את המחלקה עד למותו בספטמבר 1844, במקומו מונה אלכסיי פיודורוביץ' אורלוב שניהל את המחלקה מספטמבר 1844 עד אפריל 1856.
בעת הקמתה היו במחלקה 16 חוקרים בלבד, מספרם גדל ל-40 עד שנת 1855 ועד מהרה הייתה המחלקה לגוף חקירות ומעקב עיקרי באימפריה הרוסית עד שנת 1880 כאשר פעלו בה 72 חוקרים..
המודיעין שהמחלקה השלישית סיפקה היה לוקה בחסר וכשלונותיה לעצור את סופיה פרובסקאיה ולמנוע את ההתנקשות בחיי הצאר אלכסנדר השני הביאו לבסוף לפירוק המחלקה
תפקידים

בהתאם לצו הקיסרי מיולי 1826 נקבעו תפקידי המחלקה והוטל עליה:
איסוף כל ידיעה או מידע הנוגע למשטרה;
איסוף נתונים על מספר הכתות והמרידות המתוכננות;
איסוף מידע על שטרות מזויפים, מטבעות, בולים, מסמכים ולוודא כי האחריות ליצירת מטבעות ושטרות כסף ובולים תיוותר באחריות משרד האוצר ומשרד הפנים;
איסוף מידע מפורט על אנשים הנתונים לפיקוח המשטרה;
גירוש ומאסר חשודים ועבריינים;
ניהול, אחזקה ופיקוח על מתקני המעצר;
מעקב אחר זרים המתגוררים ברוסיה;
איסוף נתונים על כל האירועים במתרחשים במדינה;
איסוף מידע סטטיסטי המתייחס המשטרה;
מבנה

המחלקה הייתה מורכבת מ"משלחות" או מדורים. משנת 1838 התמקמה המחלקה באחוזתו של קוצ'וביי בגדות הפונטנקה 16 ותחילה הורכבה מארבעה משלחות (או מדורים); ב-1828 נוספה מחלקת הצנזורה שהייתה המדור החמישי משנת 1842.
המדור הראשון (I экспедиция) עסקה בעניינים פוליטיים ובבילוש פוליטי.
המדור השני (II экспедиция) עסקה במאבק בכתות וכנופיות, בזייפנים ובעבריינים מסוכנים ובניהול מתקני מעצר.
המדור השלישי (III экспедиция) עסקה במעקב אחר זרים המתגוררים ברוסיה ועסקה במניעת ריגול וחתרנות.
המדור הרביעי (IV экспедиция) עסקה ברישום אירועים ועסקה בפיקוח על הדואר, מאבק בהברחות. פורקה בשנת 1873 ותפקידיה עברו למדור השלישי.
המדור החמישי (V экспедиция) עסקה בצנזורה והוקמה ב-23 באוקטובר 1842.
ראשי המחלקה

| דיוקן | שם | תקופת כהונה | הערות |
| --- | --- | --- | --- |
|  | הרוזן אלכסנדר בנקנדורף | יולי 1826 - ספטמבר 1844 | כיהן במקביל כראש הז'נדרמריה |
|  | אלכסיי פיודורוביץ' אורלוב | ספטמבר 1844 - אפריל 1856 |  |
|  | וסילי דולגורוקוב | אפריל 1856–1866 |  |
|  | הרוזן פיוטר שובאלוב | 1866–1874 |  |
|  | אלכסנדר פוטאפוב | 1874–1876 |  |
|  | ניקולאי מזנצוב | 30 בדצמבר 1876 - אוגוסט 1878 |  |
|  | ניקולאי סליברסטוב | אוגוסט 1878 | ממלא מקום |
|  | אלכסנדר דרנטלן | 1878–1880 |  |
|  | פיוטר צ'רבין | מרץ - 8 באוגוסט 1880 | ממלא מקום |
ראו גם

חיל הז'נדרמים המיוחד של רוסיה
משטרת הארמון (רוסיה)
לקריאה נוספת

יועץ ממלכתי מאת בוריס אקונין, הוצאת ידיעות ספרים וספרי עליית הגג, 2010
Ronald Hingley, The Russian Secret Police: Muscovite, Imperial, and Soviet Political Security Operations (Simon & Schuster, New York, 1970). ISBN 0-671-20886-1
R. J. Stove, The Unsleeping Eye: Secret Police and Their Victims (Encounter Books, San Francisco, 2003). ISBN 1-893554-66-X
איסק טרויצקי Третье отделение при Николае I. — М., 1930. — 139 עמ'.
אלכסושין История правоохранительных органов. סמרה: הוצאת АНО «ИА ВВС» и АНО "Ретроспектива", שנת 2005.
ריבניקוב, אלכסושין История правоохранительных органов Отечества. М.: הוצאת "Щит-М", שנת 2007.
Мустонен П. Собственная Его Императорского Величества Канцелярия в механизме властвования института самодержца. 1812—1858. К типологии основ имперского управления. Хельсинки, 1998, ISBN 951-45-8074-5, ISSN 1455-481X
צ'וקארב Тайная полиция России: 1825—1855 гг. ז'וקובסקי: הוצאת "Кучково поле", שנת 2005.
הערות שוליים

↑  Sidney Monas, The Third Section: Police and Society in Russia under Nicholas I (Cambridge: Harvard University Press, 1961), 63.
↑  אולג גורדייבסקי וכריסטופר אנדרו (1999). KGB: The Inside Story of its intelligence operations from Lenin to Gorbachev (Russian language edition, Moscow, Centerpoligraph, ISBN 5-227-00437-4, page 21)
↑  Ronald Hingley, The Russian Secret Police: Muscovite, Imperial Russian, and Soviet Political Security Operations (New York: Simon and Schuster, 1970), 65.
↑  Sidney Monas, The Third Section: Police and Society in Russia under Nicholas I (Cambridge: Harvard University Press, 1961), 63.
משטרת פינלנד

| --- | --- |
סמל המשטרה
 מידע כללי
 מדינה:  פינלנד 
 תחום שיפוט:  פינלנד פינלנד
 משרד אחראי:  ממשלת פינלנד
 סוכנות אם:  משרד הפנים
 סוכנות בת:  משטרת הלסינקי
 תאריך הקמה:  1917
 סוכנות קודמת:  מחלקת המשטרה
 חוק:  Police Act 
 תאריך כניסה:  15 באוגוסט 2015
 ראש:  ספו קולמאינן
 מטה מרכזי:  הלסינקי
 עובדים:  10,900 (2012)
 poliisi.fi/etusivu
 
ניידת משטרה פינית עם לוחיות רישוי המקדמות את מספר החירום האירופי המשותף 1-1-2
סירת סיור של משטרת הלסינקי.
אופנוע משטרה פיני.
פרש משטרה פיני.
ניידת משטרה פינית.
משטרת פינלנד (בפינית: Suomen Poliisi, בשוודית: Polisen) היא גוף משטרה עיקרי המהווה רשות ממשלתית לאכיפת החוק בפינלנד. משטרת פינלנד כפופה למשרד הפנים וכוללת את מועצת המשטרה הלאומית (בפינית: Poliisihallitus, בשוודית: Polisstyrelsen), שתי יחידות שיטור לאומיות ו־11 תחנות משטרה מקומיות.
ב־1 באוקטובר 2003, חוק הסדר הציבורי נכנס לתוקף ובמסגרתו עוגנו סדרי חוק ותקנים בנושא שמירת הסדר הציבורי בפינלנד.
סמל המשטרה הרשמי מורכב מסמל האריה הפיני כשהוא ממוקם על נדנו של חרב פיפיות.
ראש המשטרה הפינית הוא ספו קולמאינן שמחליף את מיקו פאאטרו שכיהן כראש המשטרה בשנים 2008–2015.
דרגות המשטרה

Nuorempi konstaapeli
Vanhempi konstaapeli
Ylikonstaapeli
Komisario
Ylikomisario
Poliisitarkastaja
Apulais-poliisipäällikkö
Poliisiylitarkastaja
Poliisipäällikkö
Poliisijohtaja
Poliisiylijohtaja
ציוד

גלוק 17
הקלר וקוך MP5
הקלר וקוך G36C
שוקר X26
FN 303
מקל
תרסיס פלפל
אזיקים
פנס ושריון כבד
ציוד > כלי רכב

הרכב הנפוץ ביותר של המשטרה בפינלנד הוא פולקסווגן טרנספורטר, בדרך כלל עם 2.5 מנועי דיזל. המשטרה הצבאית (sotilaspoliisi). בשל האופי הדו-לשוני של המדינה, בצד ימין של הרכב נכתב בשפה פינית (POLIISI), בצד השמאלי נכתב בשפה שוודית (POLIS).
ציוד > כלי רכב > כלי רכב של המשטרה הפינית

פורד פוקוס (ניידות משטרה לא מסומנות)
טויוטה קורולה (ניידות משטרה לא מסומנות)
פורד מונדיאו
סקודה אוקטביה (הוחלפה בדגמי פולקסווגן פאסאט)
טויוטה אוונסיס
פולקסווגן טרנספורטר
מרצדס-בנץ ספרינטר (משמש לפיזור הפגנות)
מרצדס CLS
וולוו V70
פורד פוקוס ST
אופנועי המשטרה הם בדרך כלל מדגמי ב. מ. וו K1200 RS או ימאהה FJR 1300. כמו גם דגמי ימאהה YZF1000R Thunderace וימאהה YZF-R1.
המשטרה הפינית מפעילה גם אופנועי שלג, אופנועי ים וסירות. למשטרת הלסינקי יש גם יחידת פרשים.
הערות שוליים

↑  Poliisi - Organisation
↑  Public Order Act Retrieved 19 May 2007
↑   Retrieved 13 April 2013
↑   Retrieved 26 March 2014
↑   Retrieved 26 March 2014
| --- | --- |
בקרת זהויות :  NLI: 987007585733405171
רודולף בקמן

| --- | --- |

 לידה:  20 בפברואר 1910 אוסנבריק, הרפובליקה הפדרלית של גרמניה 
 נהרג:  14 באוקטובר 1943 (בגיל 33) סוביבור, רפובליקת פולין 
 מדינה:  הרייך הגרמני 
 
רודולף בקמן (בגרמנית: Rudolf Beckmann;‏ אוסנבריק, 20 בפברואר 1910 – ‏סוביבור, 14 באוקטובר 1943) היה איש אס אס גרמני במחנה ההשמדה סוביבור. הוא נדקר למוות במהלך המרד בסוביבור על ידי אסירים. בקמן היה חבר במפלגה הנאצית (חבר 305,721) ובאס אס. גילוי גופתו היה הגורם לפתיחת המרד מוקדם מהמתוכנן. לא ידוע דבר על ראשית חייו.
קריירה באס אס

בקמן עבד בתחילה בתוכנית T4 – אותנסיה בה נרצחו בגז נכים ובעלי פיגור שכלי. בעקבות מבצע ריינהרד הוא הועבר למחנה ההשמדה סוביבור, שם עבד בעיקר במחנה השני כאחראי על מיון חפצי הנרצחים בתאי הגזים, שם סודרו הבגדים, והיה אחראי על הטיפול בסוסים.
תפקידו במחנה

לאחר שהגיעו היהודים לרמפה הם נאלצו להתפשט ולשים את כל בגדיהם ומזוודותיהם בצד. מי שלא יכול היה ללכת נלקח בעגלות. אם זה קרה לאט מדי, בגדיהם נקרעו מגופם בכוח. ואז באה הפקודה להיכנס ל"בית המרחץ" (תא הגז). לפני כן הם נאלצו להעבור בדלפק ובו עמד אס אס אושרשרפורר אלפרד איטנר, שלקח מהם את כל חפצי הערך כמו זהב ותכשיטים אחרים. ברגע שהם נכנסו לתא הגז, דאגו ולטר נובאק והאחים יוזף וולף ופרנץ וולף, שהבגדים המושלכים יובאו לצריפים הסמוכים לצורך אריזה ומיון. בשלב זה הגיע תפקידם של רודולף בקמן ופול גרוט: כל הניירות, המסמכים והחפצים שלא נשלחו לצריף המיון ולא היה בהם צורך היו מוכנסים לשקיות ונשלחים לשריפה. "כל זה היה צריך לקרות בקצב מהיר, כך שניתן יהיה להכניס לתאי הגז את הקבוצה הבאה של היהודים באותה צורה במהירות האפשרית."
תפקיד מנהלי ומוות

בנוסף לתפקידים שנזכרו לעיל עבד בקמן גם כמנהל בבית המכונה "יער", בו שכנה הנהלת המחנה. על פי תוכנית המורדים נקבע שיש להרוג שם את בקמן ותומאס שטפל. הוא נהרג בצורה שקטה על ידי חיים אנגל ואסיר נוסף. בנוסף לבקמן חוסלו עשרה שומרים גרמנים אחרים ומספר לא ידוע של שומרי עזר אוקראינים. כשגילה את מותו איש האס אס אריך באואר, שחזר מקניית מצרכים החל לירות בשני יהודים שפרקו את משאיתו. יריות אלו הובילו להחלטה של מפקדי המרד להתחיל בו מוקדם מהמתוכנן.
לקריאה נוספת

ברברה דיסטל: סוביבור: בתוך: וולפגנג בנץ, ברברה דיסטל: "דר אורט דה טרורס". Geschichte der nationalsozialistischen Konzentrationslager. 8. Bd. בק. מינכן 2008.ISBN 3-406-57237-5
ז'ול שלביס: Vernichtungslager Sobibór. Unrast-Verlag. המבורג / מינסטר 2003.ISBN 3-89771-814-6ISBN 3-89771-814-6
הערות שוליים

1 2  Ernst Klee: Das Kulturlexikon zum Dritten Reich. Wer war was vor und nach 1945. S. Fischer, Frankfurt am Main 2007, ISBN 978-3-10-039326-5, p. 37.
↑  Schelvis: Vernichtungslager Sobibór, p. 294 (see Bibliography)
↑  Schelvis: Vernichtungslager Sobibór. p. 84
↑  Schelvis: Vernichtungslager Sobibór. p. 82
| --- | --- |
בקרת זהויות :  GND: 1034694235  VIAF: 300908082   WorldCat (עם VIAF): 300908082
איינזצגרופה מצרים

ולטר ראוף, 1945
איינזצגרופה מצרים (מגרמנית: Einsatzgruppen - "קבוצות משימה") הייתה יחידה שהקימו הנאצים בצפון אפריקה, במטרה לחסל את היהודים בארץ ישראל, אחרי כיבושה המתוכנן.
האיינזצגרופן היו יחידות רצח ממונעות שפעלו במלחמת העולם השנייה בשטחים כבושים בידי גרמנים. איינזצגרופן הופיעו לראשונה בעת סיפוח אוסטריה לרייך במרס 1938. תפקידן של עוצבות המבצע היה להתקדם בעקבות היחידות הלוחמות ולחסל את האויבים האידאולוגים, הם היו גורם מרכזי בהשמדת היהודים באירופה בזמן מלחמת העולם השנייה. האיינזצגרופן חולקו ליחידות חיסול, איינזצגרופן מצרים היא יחידת חיסול שנועדה לחסל יהודים בארץ ישראל.
רקע

בקיץ 1942 הייתה השמדת היהודים על ידי הגרמנים בשיאה, בברית המועצות נורו למוות קרוב למיליון יהודים בידי הס"ס, הוורמאכט ומשתפי פעולה מקומיים, או נחנקו למוות במשאיות הגז של RASA (המשרד הראשי לביטחון הרייך). בדצמבר 1941 הופעל מחנה המוות חלמנו להשמדת יהודי ורטגאו, ובאמצע מרס 1942 החלו ההמתות השיטתיות בגז במחנה ההשמדה בלז'ץ ועוד. היעדים המועדפים לחיסול יהודים היו בריטניה וארץ ישראל. ב-20 ביולי 1942 ס"ס אוברשטורמבנפיהרר ולטר ראוף קיבל הוראות להפעלת יחידות האיינזצקומנדו של משטרת הביטחון (סיפ"ו) ושל האס דה (ס"ד). היחידה הזו תוכננה להשתתף בתוך זמן קצר מאוד במבצעים משותפים עם הדיוויזיות הגרמניות והאיטלקיות לכיוון מזרחה.
הקמתה של היחידה איינזצגרופה מצרים

ב-1 ביולי 1942 התייצב אצל הימלר ס"ס שטנדרטנפיהרר ולטר שלנברג ב-RASA ומנהל שירותי הריגול של הס"ד ודיווח לו שהתוכנית על הפעלת כוחות במצרים. באותו היום נשא הימלר, הרצאה בת שעה אצל היטלר במאורת הזאבים. באותה הזדמנות התקבלה ההחלטה על הפעלת היחידה אייצקומנדו מצרים.